Document ID: 32002D1004

Id-Deċiżjoni tal-Kummissjoni
tat-23 ta’ Diċembru 2002
li temenda għall-għaxar darba d-Deċiżjoni 2001/327/KE dwar restrizzjonijiet fiċ-ċaqliq ta’ annimali ta’ speċi suxxettibbli fir-rigward tal-marda ta’ l-ilsien u d-dwiefer
(notifikata bid-dokument numru C (2002) 5271)
(Test b’rilevanza għaż-ŻEE)
(2002/1004/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar kontrolli veterinarji u żootekniċi applikabbli fil-kummerċ ta’ ġewwa l-Komunità f’ċerti annimali ħajjin u prodotti bl-iskop li jiġi kompletat is-suq intern [1], kif emendata l-aħħar bid-Direttiva 2002/33/KE tal-Parlament Ewropew u tal-Kunsill [2], u b’mod partikolari l-Artikolu 10 tagħha,
Billi:
(1) L-Istati Membri kollha implimentaw ir-restrizzjonijiet għaċ-ċaqliq ta’ annimali ta’ speċi suxxettibbli preskritti fid-Deċiżjoni tal-Kummissjoni 2001/327/KE [3], kif emendata l-aħħar bid-Deċiżjoni 2002/242/KE [4].
(2) Jidher xieraq li jiġu mtawwla l-miżuri.
(3) Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Fl-Artikolu 4 tad-Deċiżjoni 2001/327/KE id-data "31 ta’ Diċembru 2002" tinbidel għad-data "30 ta’ Ġunju 2003".
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fit-23 ta’ Diċembru 2002.

Labels: 0
3
8
6